《送康洽入京进乐府歌》
唐代·李颀

识子十年何不遇，只爱欢游两京路。朝吟左氏娇女篇，

夜诵相如美人赋。长安春物旧相宜，小苑蒲萄花满枝。

柳色偏浓九华殿，莺声醉杀五陵儿。曳裾此日从何所，

中贵由来尽相许。白夹春衫仙吏赠，乌皮隐几台郎与。

新诗乐府唱堪愁，御妓应传鳷鹊楼。西上虽因长公主，

终须一见曲陵侯。

作者简介：李颀(690-751)，汉族，东川（今四川三台）人（有争议），唐代诗人。少年时曾寓居河南登封。开元十三年进士，做过新乡县尉的小官，诗以写边塞题材为主，风格豪放，慷慨悲凉，七言歌行尤具特色。